**Hajdúszoboszló Város Önkormányzata Képviselő-testületének**

**3/2022. (I. 27.) önkormányzati rendelete**

**a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017.(X.19.) önkormányzati rendeletének módosításáról**

Hajdúszoboszló Város Önkormányzatának Képviselő-testülete az anyakönyvi eljárásról szóló 2010. évi I. törvény 96. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

(1) A hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017.(X.19.) önkormányzati rendelet (továbbiakban: R.) 2. § 1. pontja helyébe az alábbi rendelkezés lép:

*„hivatali helyiség: a Hajdúszoboszlói Polgármesteri Hivatal székhelyén (4200 Hajdúszoboszló, Hősök tere 1.) az „A” épület fszt. 15-ös iroda, a Gönczy Pál terem, illetve az emeleti Bocskai István terem.”*

(2) Az R. 1. sz. mellékletének 3) sorába az alábbi rendelkezés lép: Munkaidőn és hivatali helyiségen kívüli anyakönyvi esemény díja a Bocskai Rendezvényközpontban: 35.000.-Ft.

**2. §**

(1) Ez a rendelet 2022. január 29-én lép hatályba.

(2) Jelen rendelet a hatálybalépését követő napon hatályon kívül kerül.

 ***Czeglédi Gyula Dr. Korpos Szabolcs***

 ***polgármester jegyző***